Il-President Amerikan Donald Trump qal li jinsab tajjeb, imma li l-jiem li ġejjin se jkunu t-"test veru" għal saħħtu. Huwa qal dan f'filmat fuq Twitter qabel it-tieni lejl l-isptar fejn qed jingħata kura għall-Coronavirus. It-tabib tal-President qal li Trump għamel progress sostanzjali imma ma jfissirx li ma jistax jeqleb għall-agħar, wara li saru bosta rimarki kontradittorji dwar il-kundizzjoni tal-President. Bosta nies qrib il-President ittestjaw pożittivi għall-virus, fosthom martu Melania u nies li attendew attività fil-White House fi tmiem il-ġimgħa li għadda.